LIETUVOS RESPUBLIKOS

KOMERCINIŲ BANKŲ ĮSTATYMO 2, 6, 7, 14, 18, 24, 27, 33, 34 STRAIPSNIŲ PAKEITIMO

Į S T A T Y M A S

2001 m. sausio 25 d. Nr. IX-164

Vilnius

(Žin., 1995, Nr. 2-33, Nr. 107-2411; 1996, Nr. 19-495, Nr. 57-1337, Nr. 65-1535; 1997, Nr. 84-2092; 1999, Nr. 66-2119; 2000, Nr. 28-768, Nr. 29-804, Nr. 61-1836)

1 straipsnis. 2 straipsnio 10, 11, 12, 13 ir 14 dalių pripažinimas netekusiomis galios

2 straipsnio 10, 11, 12, 13 ir 14 dalis pripažinti netekusiomis galios.

2 straipsnis. 6 straipsnio 1 ir 2 dalių pakeitimas

1. 6 straipsnio 1 dalies 1 punkte vietoj žodžio „bankais“ įrašyti žodį „steigėjais“ ir šį punktą išdėstyti taip:

„1) vienas ar kartu su kitais steigėjais steigti dukterinį banką;“.

2. Pakeisti 6 straipsnio 2 dalį ir ją išdėstyti taip:

„Užsienio banko dukterinis bankas gali būti steigiamas kaip uždaroji akcinė bendrovė ar akcinė bendrovė. Bent vienas užsienio banko dukterinio banko steigėjas turi būti užsienio bankas, įsigyjantis kontrolinį steigiamo banko akcijų paketą. Banko steigimo sutartis sudaroma Lietuvos Respublikos akcinių bendrovių įstatymo nustatyta tvarka.“

3 straipsnis. 7 straipsnio 1 ir 2 dalių pakeitimas

1. 7 straipsnio 1 dalyje po žodžių „gali būti Lietuvos Respublikos“ įrašyti žodžius „ir užsienio valstybių“, išbraukti žodžius „bei užsienio bankai“ ir šią dalį išdėstyti taip:

„Banko steigėjais gali būti Lietuvos Respublikos ir užsienio valstybių fiziniai ir juridiniai asmenys, įmonės, neturinčios juridinio asmens teisių, Lietuvos Respublikos akcinių bendrovių įstatymo nustatyta tvarka sudarę steigimo sutartį. Šioje sutartyje nustatomos steigėjų teisės ir pareigos steigiant banką bei atsakomybė už įsipareigojimų nevykdymą. Banko steigėjų negali būti mažiau kaip 7. Kiekvienas banko steigėjas turi būti ir jo akcininkas, steigimo metu įsigijęs ne mažiau kaip 2 procentus banko akcinio kapitalo.“

2. 7 straipsnio 2 dalyje po žodžių „užsienio banko“ įrašyti žodžius „ar Lietuvos Respublikos įmonių rejestre įregistruoto banko“ ir šią dalį išdėstyti taip:

„Šio straipsnio pirmosios dalies nuostata dėl steigėjų skaičiaus netaikoma užsienio banko ar Lietuvos Respublikos įmonių rejestre įregistruoto banko dukterinio banko steigėjams ar tuo atveju, kai banką steigia Lietuvos Respublikos Vyriausybė.“

4 straipsnis. 14 straipsnio 1 dalies pakeitimas

14 straipsnio 1 dalyje po žodžių „Lietuvos Respublikos Vyriausybė“ įrašyti žodžius „Lietuvos Respublikos įmonių rejestre įregistruotas bankas“ ir šią dalį išdėstyti taip:

„Banko akcininkas yra fizinis ar juridinis asmuo arba įmonė, neturinti juridinio asmens teisių, įstatymų nustatyta tvarka įsigiję bent vieną banko akciją. Banko akcininkų negali būti mažiau kaip 7, išskyrus atvejus, kai banko kontrolinį akcijų paketą valdo Lietuvos Respublikos Vyriausybė, Lietuvos Respublikos įmonių rejestre įregistruotas bankas ar užsienio bankas.“

5 straipsnis. 18 straipsnio 9 dalies 11 punkto pakeitimas

Pakeisti 18 straipsnio 9 dalies 11 punktą ir jį išdėstyti taip:

„11) nustato 33 straipsnio antrosios dalies 512 punktuose išvardytų banko kapitalo dalių sudarymo ir naudojimo tvarką.“

6 straipsnis. 24 straipsnio 5 punkto pakeitimas

Pakeisti 24 straipsnio 5 punktą ir jį išdėstyti taip:

„5) banko kapitalo dalys;“.

7 straipsnis. 27 straipsnio 2 ir 3 dalių pakeitimas

1. 27 straipsnio 2 dalyje vietoj skaičiaus „10“ įrašyti skaičių „40“, išbraukti žodį „pagrindinio“ ir šią dalį išdėstyti taip:

„Bendra banko investicijų į kitų įmonių akcijas ar kapitalą suma negali būti didesnė kaip 40 procentų banko kapitalo.“

2. Pakeisti 27 straipsnio 3 dalį ir ją išdėstyti taip:

„Banko investicijų į vienos įmonės akcijas ar kapitalą suma negali būti didesnė kaip 10 procentų banko kapitalo.“

8 straipsnis. 33 straipsnio pakeitimas

Pakeisti 33 straipsnį ir jį išdėstyti taip:

„33 straipsnis. Banko kapitalas

Banko kapitalas yra banko kapitalo dalių, nurodytų šio straipsnio antrojoje dalyje, suma, sumažinta Lietuvos banko nustatytais dydžiais ir tvarka.

Banko kapitalo dalys:

1) akcinis kapitalas (atėmus supirktas savas akcijas) be privilegijuotųjų akcijų su kaupiamuoju dividendu;

2) atsargos kapitalas;

3) emisinis skirtumas;

4) praėjusių metų nepaskirstytas pelnas arba nuostolis;

5) bendrosios paskirties rezervai paskolų nuostoliams dengti;

6) kiti bendrosios paskirties rezervai;

7) turto perkainojimo rezervas;

8) apribotas skirstomasis pelnas;

9) einamųjų metų nepaskirstytas pelnas;

10) privilegijuotosios akcijos su kaupiamuoju dividendu;

11) kiti banko statute (įstatuose) numatyti kapitalai ir fondai;

12) skolintas (subordinuotas) kapitalas.

Akcinis kapitalas – visų įregistruotų akcijų nominali vertė.

Pagrindinis kapitalas – šio straipsnio antrosios dalies 1, 2, 3 ir 4 punktuose išvardytos banko kapitalo dalys.

Atsargos kapitalas – banko akcininkų (steigėjų) papildomi įnašai ar (ir) atskaitymai iš banko pelno.

Skolintas (subordinuotas) kapitalas – Lietuvos banko nustatytomis sąlygomis banko pasiskolintos ir gautos pinigais lėšos.“

9 straipsnis. 34 straipsnio pavadinimo pakeitimas

Pakeisti 34 straipsnio pavadinimą ir jį išdėstyti taip:

„34 straipsnis. Banko kapitalo dydis“.

10 straipsnis. Įstatymo įsigaliojimas

Šio įstatymo 2 straipsnis ir 3 straipsnio 1 dalis įsigalioja nuo Lietuvos Respublikos įstojimo į Europos Sąjungą dienos.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________